CELEX: 32011R0113
Language: ro
Date: 2011-02-07 00:00:00
Title: Regulamentul (UE) nr. 113/2011 al Comisiei din 7 februarie 2011 privind clasificarea anumitor mărfuri în Nomenclatura combinată

9.2.2011   
            
            
               RO
            
            
               Jurnalul Oficial al Uniunii Europene
            
            
               L 34/37
            
         REGULAMENTUL (UE) NR. 113/2011 AL COMISIEI
   din 7 februarie 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii Combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a tabelului menționat anterior.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar, pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat anterior.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 februarie 2011.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un produs (denumit „sistem de supraveghere video pentru bebeluși”) prezentat sub forma unui set condiționat pentru vânzarea cu amănuntul, alcătuit din:
                  
                              —
                           
                           
                              o cameră de televiziune fără fir, cu un microfon încorporat, un transmițător de semnal video și o antenă; camera este echipată cu o interfață de ieșire pentru semnale audio/video;
                           
                        
                              —
                           
                           
                              un monitor color, fără fir, de tipul cu afișaj cu cristale lichide (LCD) cu diagonala ecranului de aproximativ 14 cm (5,6 inci) și cu un raport nominal de aspect de 4:3, care include un difuzor, un receptor de semnal video și o antenă; monitorul este echipat cu o interfață de intrare pentru semnale audio/video;
                           
                        
                              —
                           
                           
                              două adaptoare și
                           
                        
                              —
                           
                           
                              un cablu audio/video.
                           
                        Semnalele sunt transmise de la cameră la monitor cu o frecvență de 2,4 GHz pe o rază de 150 de metri.
                  Setul este utilizat pentru monitorizarea de la distanță a bebelușilor.
               
               
                  8528 72 40
               
               
                  Clasificarea se stabilește pe baza regulilor generale 1, 3 (b), 3 (c) și 6 de interpretare a Nomenclaturii combinate, precum și pe baza textului codurilor NC 8528, 8528 72 și 8528 72 40.
                  Produsul constituie un set în sensul regulii generale de interpretare 3 (b), alcătuit dintr-o cameră clasificată la poziția 8525 și dintr-un aparat receptor de televiziune clasificat la poziția 8528; în acest caz nu poate fi determinată componenta care-i conferă setului caracterul său esențial.
                  În aplicarea regulii generale de interpretare 3 (c), produsul trebuie clasificat, prin urmare, la codul NC 8528 72 40 ca aparat receptor de televiziune.